《寄孙储（一作下第醉中寄储）》
唐代·孙定

行行血泪洒尘襟，事逐东流渭水深。秋跨蹇驴风尚紧，

静投孤店日初沈。一枝犹挂东堂梦，千里空驰北巷心。

明月悲歌又前去，满城烟树噪春禽。

作者简介：涪州人，字志之。屡试进士，皆不第。昭宗景福二年，下第后出京城开远门，醉中赋诗寄孙储，诉悲苦之情。晚年丧志，放情杯酒。竟无成而终。曾作诗千余首，多毁于兵火。